CELEX: 62008CA0158
Language: bg
Date: 2009-06-04 00:00:00
Title: Дело C-158/08: Решение на Съда (втори състав) от 4 юни 2009 г. (преюдициално запитване от Commissione Tributaria Regionale di Trieste, Италия) — Agenzia Dogane Ufficio delle Dogane di Trieste/Pometon SpA (Митнически кодекс на Общността — Регламент (ЕО) № 384/96 — Защита срещу дъмпингов внос на стоки от страни, които не са членки на Европейската общност — Регламент (ЕО, Евратом) № 2988/95 — Защита на финансовите интереси на Европейските общности — Преработка под режим активно усъвършенстване — Неправомерна практика)

1.8.2009   
            
            
               BG
            
            
               Официален вестник на Европейския съюз
            
            
               C 180/18
            
         Решение на Съда (втори състав) от 4 юни 2009 г. (преюдициално запитване от Commissione Tributaria Regionale di Trieste, Италия) — Agenzia Dogane Ufficio delle Dogane di Trieste/Pometon SpA
   (Дело C-158/08) (1)
   
   (Митнически кодекс на Общността - Регламент (ЕО) № 384/96 - Защита срещу дъмпингов внос на стоки от страни, които не са членки на Европейската общност - Регламент (ЕО, Евратом) № 2988/95 - Защита на финансовите интереси на Европейските общности - Преработка под режим активно усъвършенстване - Неправомерна практика)
   2009/C 180/29
   Език на производството: италиански
   
      Запитваща юрисдикция
   
   Commissione Tributaria Regionale di Trieste
   
      Страни в главното производство
   
   
      Жалбоподател: Agenzia Dogane Ufficio delle Dogane di Trieste
   
      Ответник: Pometon SpA
   
      Предмет
   
   Преюдициалното запитване — Commissione Tributaria Regionale di Trieste — Тълкуване на член 114, член 117, буква в), членове 202, 204, 212 и 214 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (ОВ L 302, стр. 1; Специално издание на български език, 2007 г., глава 2, том 5, стр. 58) и на член 13 от Регламент (ЕО) № 384/96 на Съвета от 22 декември 1995 година за защита срещу дъмпингов внос на стоки от страни, които не са членки на Европейската общност (ОВ L 56, 1996 г., стр. 1; Специално издание на български език, 2007 г., глава 11, том 12, стр. 223) — Внос на митническата територия на Общността на необработен магнезий с произход от Китай — Внос, който е осъществен посредством дружество със седалище в трета държава и за който не се прилагат антидъмпингови мерки — Преработка на магнезия под режим активно усъвършенстване от дружество със седалище в държава-членка и свързано с дружеството в третата държава — Реекспорт под формата на компенсаторен продукт към посочената трета държава, без облагане с вносни сборове — Незабавна продажба на продукта от дружеството в третата държава на дружеството в държавата-членка, извършило преработката
   
      Диспозитив
   
   
               1.
            
            
               Член 13 от Регламент (ЕО) № 384/96 на Съвета от 22 декември 1995 година за защита срещу дъмпингов внос на стоки от страни, които не са членки на Европейската общност, не се прилага, ако липсва решение на Съвета, прието въз основа на предложение на Комисията, да разшири прилагането на антидъмпинговите мита за вноса от трети страни на подобни стоки или на части от тях.
            
         
               2.
            
            
               Операцията, която се състои единствено в това стоката да премине границата след преработването ѝ в продукт, който не се облага с антидъмпингови мита, без да е налице действително намерение за реекспортирането ѝ, и малко след това да бъде реимпортирана, не може законно да бъде поставена под режим активно усъвършенстване. Вносителят, който неправомерно е поискал да се приложи този режим и се е ползвал от него, е длъжен да плати свързаните със съответните продукти мита, което не изключва възможността да му бъдат наложени предвидените в националното законодателство административни, граждански или наказателни санкции. Компетентната национална юрисдикция следва да прецени дали разглежданата в главното производство операция трябва да се счита за неправомерна от гледна точка на общностното право.
            
         
      (1)  ОВ C 158, 21.6.2008 г.